El-overfølsomhet

El-overfølsomhet, elektromagnetisk hypersensitivitet, elektrosensitivitet eller «elallergi» er en tilstand der en person opplever medisinske symptomer som vedkommende mener skyldes eksponering for elektromagnetisme.El-overfølsomhet  Lommelegen Det er ikke dokumentert at symptomene skyldes stråling fra mobiltelefoner, trådløse nettverk og lignende.https://www.who.int/news-room/q-a-detail/radiation-electromagnetic-fields

Det er vitenskapelig etablert at sterke elektromagnetiske felt kan påvirke organismer, men personer med el-overfølsomhet påstår at de får ubehagelige symptomer når de blir utsatt for stråling som er betydelig under de grensene som er fastsatt i internasjonale sikkerhetsstandarder. Et overveldende flertall av blindtester har vist at personer som mener at de er rammet av el-overfølsomhet, ikke er i stand til å skille mellom virkelig eksponering og simulert (ingen) eksponering, noe som kan forklares ved at el-overfølsomheten er en såkalt noceboeffekt («negativ placebo»).- Fikk hodepine uansett  digi.no Man anerkjenner da pasientenes symptomer som reelle, men at disse ikke har påviselig sammenheng med den strålingene de faktisk utsettes for.“Electromagnetic hypersensitivity” and “wifi allergies”: Bogus diagnoses with tragic real world consequences Science-Based Medicine

Fenomenet skal ha oppstått i Sverige i 1980-årene, opprinnelig særlig blant dem som arbeidet ved dataskjermer. En behandling kan synes å være kognitiv atferdsterapi.

Symptomer og mulige årsaker
Symptomene på eloverfølsomhet varierer mye, men inkluderer fysiske plager, depresjon, bekymring og dårlig hukommelse. Det er ikke etablert noen gruppe av sammenhengene symptomer.https://www.psychologytoday.com/us/blog/digital-world-real-world/201909/hypersensitivity-electromagnetic-radiation Plagene overlapper i stor grad med andre diagnoser der årsakssammenheng ikke er påvist, og som tidligere ble diagnostisert som nevrasteni.

Aktivisme

Det har de siste tiår oppstått betydelig aktivisme for å få el-overfølsomhet anerkjent som en reell lidelse, og det er dannet en rekke organisasjoner som også kjemper for de påstått el-overfølsommes ønske om begrensning av elektromagnetiske felt.Til kamp for el-overfølsomme  Stavanger AftenbladPresses til å sette opp stråleantenne Universitas Særlig har mobilantenner og sendere for trådløse nett vært ansett som utløsende kilder. I Norge har særlig organisasjonene Folkets strålevern og Foreningen for el-overfølsomme (FELO) gjort seg bemerket i denne kampen.Ordføreren fikk underskrifter på hvit løper  Stavanger Aftenblad– Mobilen ikke strålefarlig  Rana Blad I 2007 inngikk Norges Miljøvernforbund et samarbeide med FELO der el-overfølsomhet ble anerkjent som en reell lidelse.Elektromagnetisme  Norges Miljøvernforbund Også Norges Handikapforbund har tatt til orde for å gjøre tilpasninger i samfunnet for å ta hensyn til den antatt el-overfølsomme.Bare for rullestol- brukere – eller …? Sandefjords Blad

Når det innføres ny teknologi settes dette gjerne i sammenheng med opplevde helseplager, uten at det nødvendigvis reflekteres over hvorvidt den innførte teknologien representerer noen signifikant økning av den elektromagnetiske strålingen.Frykter nye strømmålere gir helseskader NRK Det har vært runder med bekymring rundt mobiltelefoni og trådløse nett, og ikke minst har automatiske strømmålere fått opprmerksomhet. Etter protester har strømleverandører innført krav om legeattest for å slippe å få installert automatisk strømmåler.944 «el-overfølsomme» har fått fritak fra smarte strømmålere Teknisk Ukeblad Dette har igjen ført til protester fra leger som nekter å skrive legeattest på diagnoser uten vitenskapelig forankring.Legene vil ikke blandes inn i strømmåler-saka  Bladet Vesterålen

Flere kjente personer har hevdet å være el-overfølsomme, blant dem Gro Harlem Brundtland som er tidligere leder av Verdens helseorganisasjon.Får hodesmerter av mobilstråling Dagbladet Hun har opplevd kraftig kritikk for sitt standpunkt, særlig fra Michael Repacholi som i ti år ledet WHOs forskningsprogram på området.- Gro har skapt mobilfrykt i befolkningen  Stavanger Aftenblad

Utfordringer
Det er  vitenskapelig konsensus om at el-overfølsomhet ikke er et reelt fenomen i den grad symptomene pasientene opplever har noen sammenheng med elektromagnetisk stråling,Final Opinion On - Potential health effects of exposure to electromagnetic fields (EMF) European Commission men det finnes likevel enkelte forskere som hevder det motsatte, og disse henvises hyppig til som autoriteter av personer og organisasjoner som kjemper for aksept av el-overfølsomhet. Blant disse er den svenske forskeren Olle Johansson ved Karolinska Institutet og den pensjonerte biologiprofessoren Martin Pall fra Washington State University.This Former Techie Owes His Fortune to Electronic Devices. Now He Thinks They’re Dangerous. Mother Jones Johanson ble i 2007 kåret til "Årets förvillare" av den svenske organisasjonen Vetenskap och folkbildning for å ha fremsatt påstander om negative helseeffekter av mobilstråling.Useriøst om mobilstråling Computerworld

Lignende, mer generelle, holdninger har vært fremmet av Einar Flydal, som blant annet har fremsatt en påstand om at elektromagnetisk stråling fra mobiltelefoni utløser massedød blant fugler og insekter.Einar Flydal: Nei, fugledøden kommer av 4G, 3G, 2G og radarer, einarflydal.com, besøkt 12. juni 2018.«På sporet av de tapte bier i Provence» , Strålevett,  Medlemsblad - Foreningen for el-overfølsomme, 2-2014 Flydal blir i en artikkel på nettstedet faktisk.no imøtegått av zoologene Petter Bøckman (universitetslektor  ved UiO) og professor Svein Dale ved NMBU.Nei, fugledøden skyldes ikke 4G, 3G, 2G og radarer  Faktisk.no

Verdens helseorganisasjon har gjennomgått  studier på området og konkludert med at det ikke finnes grunnlag for å anta at ikke-ioniserende stråling medfører helsefare.What are electromagnetic fields? Verdens helseorganisasjon Den påståtte sammenhengen mellom elektromagnetisk stråling og massedød hos fugler og insekter har også blitt tilbakevist av faglig ekspertise.Nei, fugledøden skyldes ikke 4G, 3G, 2G og radarer  Faktisk.no

Sentralt i kritikken mot grenseverdiene satt av offentlige myndigheter er påstander om at undersøkelser som er gjort ikke er uavhengige eller at det finnes økonomiske interesser som påvirker konklusjonene.Tjomlids skepsis på ville veier Dagbladet Noen aksjonister kan også ha direkte næringsinteresser i å spre frykt for elektromagnetisk stråling, for eksempel ved å selge pseudovitenskapelig beskyttelsesutstyr.Advarer mot wi-fi-stråling NRK

Parallelt med at forskningen viser at symptomene som oppstår ved påstått el-overfølsomhet ikke kan settes i sammenheng med elektromagnetisk stråling, har eksperter tatt til orde for at utbredelsen og anerkjennelsen i stor grad skyldes ukritisk mediedekning av fenomenet.- Du kan bli el-overfølsom av å lese avisen  mobiliMedieoppslag kan utløse sterke symptomer på sykdom Fysioterapeuten I Australia har man sett et tilsvarende fenomen knyttet til utbygging av vindturbiner, der personer hevder seg følsomme for støy fra disse.An industry perspective on the science and psychology of wind turbines ABCThe nocebo effect, and why it’s much more dangerous than wind turbines Renew Economy

 Se også 
Helserisiko ved mobilstråling

Referanser

 Eksterne lenker  
 forskning.no – Er noen el-overfølsomme? 1. september 2008
 Forskningsnotat fra Nasjonalt kunnskapssenter for helsetjenesten: Effekt av el-sanerte rom i sykehus eller andre helseinstitusjoner: en systematisk oversikt og meta-analyse av provokasjonsstudier
 Gunnhild Oftedal, El-overfølsomhet – utredning om årsaker og mulige tiltak og behandlingsopplegg  Rapport fra Høgskolen i Sør-Trøndelag bestilt av Sosial- og helsedirektoratet, 2006
 Martin Ystenes, Sprøytvarsleren - Bløff om mobilforskning fra “Folkets Strålevern”  6. januar 2011
 skepsis.no Mobilstråling og hodepine – nocebo som forklaring 17. september 2009
 FELO: Foreningen for el-overfølsomme
 Folkets Strålevern

Kategori:Alternative diagnoser
Kategori:EMF-aktivisme